Document ID: 32012R1259

32012R1259
L 361/87
SLUŽBENI LIST EUROPSKE UNIJE
03.12.2012.
UREDBA VIJEĆA (EU) br. 1259/2012
od 3. prosinca 2012.
o raspodjeli mogućnosti ribolova prema Protokolu o utvrđivanju mogućnosti ribolova i financijskog doprinosa predviđenih Sporazumom o partnerstvu u ribarstvu između Europske unije i Islamske Republike Mauritanije na razdoblje od dvije godine te o izmjeni Uredbe (EZ) br. 1801/2006
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. stavak 3.,
uzimajući u obzir prijedlog Europske komisije,
budući da:
(1)
30. studenoga 2006. Vijeće je donijelo Uredbu (EZ) br. 1801/2006 o sklapanju Sporazuma o partnerstvu u ribarstvu između Europske zajednice i Islamske Republike Mauritanije (1) („Sporazum o partnerstvu”).
(2)
26. srpnja 2012. parafiran je novi Protokol uz Sporazum o partnerstvu („Novi protokol”). Novim se Protokolom plovilima Europske unije odobravaju mogućnosti ribolova u vodama koje su u području ribarstva pod suverenitetom ili jurisdikcijom Mauritanije.
(3)
Vijeće je 18. prosinca 2012. donijelo Odluku 2012/827/EU (2) o potpisivanju i privremenoj primjeni novog Protokola.
(4)
Trebalo bi utvrditi postupak raspodjele mogućnosti ribolova između država članica u razdoblju primjene novog Protokola.
(5)
Uredbom Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice (3) predviđa se da će Komisija, ako se pokaže kako se odobrenja za ribolov ili mogućnosti ribolova odobreni Uniji u okviru novog Protokola ne iskorištavaju u potpunosti, o tome obavijestiti dotične države članice. Izostanak odgovora u roku koji treba odrediti Vijeće smatra se potvrdom da plovila dotičnih država članica u zadanom razdoblju ne iskorištavaju u potpunosti svoje mogućnosti ribolova. Taj rok bi trebalo utvrditi.
(6)
Postojeći Protokol istekao je 31. srpnja 2012. Budući da bi se novi Protokol trebao privremeno primjenjivati od datuma njegovog potpisivanja, ova bi se Uredba trebala primjenjivati od istog datuma,
DONIJELO JE OVU UREDBU:
Članak 1.
1. Mogućnosti ribolova utvrđene prema Protokolu o utvrđivanju mogućnosti ribolova i financijskog doprinosa predviđenih Sporazumom o partnerstvu u ribarstvu između Europske unije i Islamske Republike Mauritanije na razdoblje od dvije godine („Protokol”) uzimaju u obzir ulov ostvaren između 2008. i 2012. i raspodjeljuju se među državama članica kako slijedi:
(a)
Kategorija 1 - Ribarska plovila za lov rakova, osim hlapa i rakovica (maksimalni broj plovila: 36)
Španjolska
4 150 tona
Italija
600 tona
Portugal
250 tona
(b)
Kategorija 2 - Koćarice (koji nisu hladnjače) i plovila s pridnenim parangalima za lov senegalskog oslića (maksimalni broj plovila: 11)
Španjolska
4 000 tona
(c)
Kategorija 3 - Plovila za lov pridnenih vrsta osim senegalskog oslića, s alatima koji nisu povlačne mreže (najveći dopušteni broj plovila: 9)
Španjolska
2 500 tona
(d)
Kategorija 4 - Plovila za lov rakovica
Španjolska
200 tona
(e)
Kategorija 5 - Plovila za lov tuna s potegačama
Španjolska
17 dozvola
Francuska
5 dozvola
(f)
Kategorija 6 - Plovila za lov tuna s ribarskim štapovima i plovila s površinskim parangalima
Španjolska
18 dozvola
Francuska
4 dozvole
(g)
Kategorija 7 - Koćarice - hladnjače za pelagijski ribolov:
Njemačka
15 396 tona
Francuska
3 205 tona
Latvija
66 087 tona
Litva
70 658 tona
Nizozemska
76 727 tona
Poljska
32 008 tona
Ujedinjena Kraljevina
10 457 tona
Irska
10 462 tone
U mauritanijskim vodama se istodobnu može koristiti najviše 19 plovila. Ako se ne koriste dozvole iz kategorije 8, može se dodati najviše 16 tromjesečnih dozvola iz kategorije 8.
Tijekom dvogodišnjeg važenja Protokola države članice raspolažu sljedećim brojem tromjesečnih dozvola:
Njemačka
8
Francuska
4
Latvija
40
Litva
44
Nizozemska
32
Poljska
16
Irska
4
Ujedinjena Kraljevina
4
Države članice nastoje obavijestiti Komisiji o tome mogu li se određene dozvole staviti na raspolaganje drugim državama članicama.
(h)
Kategorija 8 - Plovila za pelagijski ribolov (koja nisu hladnjače):
Irska
15 000 tona
U slučaju nekorištenja, ove se mogućnosti ribolova mogu prenijeti u kategoriju 7 u skladu s postupkom raspodjele za tu kategoriju.
U mauritanijskim se vodama smije koristiti najviše 16 tromjesečnih dozvola. U slučaju nekorištenja, te se dozvole mogu prenijeti u kategoriju 7.
Irska raspolaže sa 16 tromjesečnih dozvola (uz mogućnost prijenosa u kategoriju 7 u slučaju nekorištenja).
Irska najkasnije do 1. srpnja svake godine važenja Protokola obavještava Komisiju o tome hoće li mogućnosti ribolova možda postati raspoložive drugim državama članicama.
2. Uredba (EZ) br. 1006/2008 primjenjuje se ne dovodeći u pitanje Sporazum o partnerstvu.
3. Ako se u zahtjevima država članica iz stavka 1. za izdavanje odobrenja za ribolov ne iskorištavaju sve mogućnosti ribolova utvrđene Protokolom, Komisija uzima u obzir zahtjeve drugih država članica za izdavanje odobrenja za ribolov u skladu s člankom 10. Uredbe (EZ) br. 1006/2008.
4. Rok u kojem države članice moraju potvrditi da ne iskorištavaju u potpunosti odobrene mogućnosti ribolova, kako je predviđeno člankom 10. stavkom 1. Uredbe (EZ) br. 1006/2008, iznosi 10 radnih dana od dana kada ih Komisija obavijesti da mogućnosti ribolova nisu u potpunosti iskorištene.
Članak 2.
Članak 2. Uredbe (EZ) br. 1801/2006 stavlja se izvan snage.
Članak 3.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od datuma potpisivanja Protokola.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. prosinca 2012.

Labels: 18
15
5
6